Na 1908 nan a habri e prome biblioteca na Aruba. E 'Algemeen Nederlands Verbond' a tuma e iniciativa. E meta tabata pa mantene e desaroyo di lenga y cultura Hulandes na cualkier parti di mundo. Na oktober 1944 ANV a funda un biblioteca di nobo. E coleccion tabata consisti di 250 buki y e tabata destina pa miembro di verbond. Riba diabierna merdia e biblioteca tabata habri pa publico. Riba 20 di augustus 1949 ANV a habri e prome biblioteca publico na Aruba. Esaki tabata e inicio di biblioteca fundamental. Durante añanan e interes pa buki y biblioteca a crece. P'esei dia 18 di april di aña 1952 a habri un filial na San Nicolaas. E filial a desaroya su mes masha lihe. A dura hopi tempo, pero a la fin riba 28 di maart 1968 e prome Bibliobus a core sali riba Aruba. Gobierno Hulandes a pone fl. 30.000 disponibel pa e bus, cu tabata contene mas cu 1800 buki. Desde e momento ei e Bibliobus a suministra 10 scol y mas o menos 3000 mucha cu buki.